สภาตรวจสอบและคัดเลือก

สภาตรวจสอบและคัดเลือก เป็นหน่วยงานคณะกรรมการข้าราชการพลเรือน ซึ่งมีหน้าที่ตรวจสอบคุณสมบัติของข้าราชการพลเรือนของรัฐบาลสาธารณรัฐจีน (ไต้หวัน) ประกอบด้วย ประธาน รองประธาน และสมาชิกเจ็ดถึงเก้าคน ซึ่งทั้งหมดได้รับการเสนอชื่อโดยประธานาธิบดีแห่งสาธารณรัฐ และได้รับการรับรองโดยสภานิติบัญญัติให้ดำรงตำแหน่งวาระละสี่ปีตามกฎหมายของสาธารณรัฐจีน โครงสร้างองค์กร องค์ประกอบของสมาชิก สภาตรวจสอบและคัดเลือกประกอบด้วยสภาที่มีประธาน รองประธาน และสมาชิกเจ็ดถึงเก้าคน ผู้นำและสมาชิกได้รับการเสนอชื่อโดยประธานาธิบดี และได้รับการอนุมัติจากสภานิติบัญญัติ ให้ดำรงตำแหน่งวาระละสี่ปี โดยสภาตรวจสอบและคัดเลือกที่ 14 ได้รับการเสนอชื่อโดยประธานาธิบดี ไล่ ชิงเต๋อ เมื่อวันที่ 31 พฤษภาคม พ.ศ. 2567 และการเสนอชื่อทั้งหมดยกเว้นหนึ่งรายการได้รับการยืนยันในภายหลังโดย สภานิติบัญญัติ เมื่อวันที่ 17 ธันวาคม พ.ศ. 2567 สมาชิกสภาตรวจสอบและคัดเลือกที่ 14 ได้รับการแต่งตั้งเมื่อวันที่ 20 ธันวาคม พ.ศ. 2567 และวาระการดำรงตำแหน่งจะสิ้นสุดลงในวันที่ 31 สิงหาคม พ.ศ. 2571 หน่วยงาน สภาตรวจสอบและคัดเลือกมีหน่วยงานหลักสี่แห่ง: กระทรวงการสอบ (考選部) ซึ่งดำเนินการสอบสำหรับข้าราชการและบุคลากรตามสัญญา กระทรวงข้าราชการพลเรือน (銓敘部) ซึ่งทำหน้าที่กำกับดูแลการจ่ายเงิน การเลื่อนตำแหน่ง และการเกษียณอายุของข้าราชการพลเรือน คณะกรรมการคุ้มครองและฝึกอบรมข้าราชการพลเรือน (公務人員保障暨培訓委員會) ซึ่งมีหน้าที่รับผิดชอบในการฝึกอบรมและปกป้องสิทธิของข้าราชการ คณะกรรมการกำกับดูแลกองทุนบำเหน็จบำนาญบริการสาธารณะ (公務人員退休撫卹基金監理委員會) สำนักงานและคณะกรรมการ สภาสอบยังประกอบด้วยสำนักงาน 12 แห่งและคณะกรรมการ 3 คณะ: ที่ปรึกษา สำนักงานเลขาธิการ ส่วนราชการ 1 ส่วนราชการ 2 ส่วนราชการ 3 สำนักงานบรรณาธิการและรวบรวม สำนักงานจัดการข้อมูล สำนักงานเลขานุการ สำนักงานบุคลากร สำนักงานบัญชี สำนักงานสถิติ สำนักงานจริยธรรมข้าราชการพลเรือน คณะกรรมการพิจารณาคำร้องและอุทธรณ์ คณะกรรมการกิจการกฎหมาย คณะกรรมการวิจัยและพัฒนา ประวัติศาสตร์ ทฤษฎีรัฐธรรมนูญ แนวคิดของสภาตรวจสอบและคัดเลือกเป็นส่วนหนึ่งของลัทธิไตรราษฎร์ ซึ่งซุน ยัตเซ็นวางหลักการไว้ขึ้น โดยได้รับอิทธิพลจากระบบการสอบขุนนาง แบบเก่าที่ใช้ในยุคจักรวรรดิจีน แนวคิดนี้เป็นหนึ่งในห้าสภาของรัฐบาลสาธารณรัฐจีนตามที่รัฐธรรมนูญแห่งสาธารณรัฐจีนได้วางหลักการไว้ ในทางปฏิบัติ สภาตรวจสอบและคัดเลือกทำงานคล้ายกับกระทรวงของสภาบริหาร แม้ว่าสมาชิกจะไม่ถูกปลดออกจากตำแหน่งโดยประธานาธิบดีหรือนายกรัฐมนตรีก็ตาม การก่อตั้งและย้ายไปไต้หวัน หลังจากสิ้นสุดการกรีธาทัพขึ้นเหนือในปี ค.ศ. 1928 รัฐบาลชาตินิยม ด้จัดตั้งสำนักงานเตรียมการของสภาตรวจสอบและคัดเลือกในเดือนตุลาคม ค.ศ. 1928 ซึ่งได้มีการประกาศใช้กฎหมายประกอบรัฐธรรมนูญ ต่อมาในเดือนพฤษภาคม ค.ศ. 1929 สำนักงานใหญ่ของสภาสอบได้เปิดทำการที่วัดกวนกง และวัดเยว่เฟยในเมืองหนานจิง ต่อมาในเดือนมกราคม ค.ศ. 1930 สภาตรวจสอบและคัดเลือกพร้อมกับคณะกรรมการสอบคัดเลือกและกระทรวงข้าราชการพลเรือนที่อยู่ภายใต้สังกัดได้ก่อตั้งขึ้นอย่างเป็นทางการ ในเดือนธันวาคม ค.ศ. 1937 สำนักงานใหญ่ได้ย้ายไปที่เมืองฉงชิ่ง เป็นการชั่วคราวในช่วงสงครามจีน-ญี่ปุ่นครั้งที่สอง หลังจากสิ้นสุดสงครามโลกครั้งที่สอง ในปี ค.ศ. 1945 สำนักงานใหญ่ได้ย้ายกลับไปที่หนานจิง ในเดือนมกราคม ค.ศ. 1950 สำนักงานใหญ่ได้ย้ายไปยังวัดขงจื๊อไทเป ในไต้หวันเป็นการชั่วคราว ในเดือนธันวาคม ค.ศ. 1951 สำนักงานใหญ่ได้ย้ายไปที่เขตมู่จ้า ไทเป ในเดือนมีนาคม ค.ศ. 1990 อาคารยูเหิงของหยวนได้เปิดอย่างเป็นทางการ การเปลี่ยนผ่านเป็นประชาธิปไตย ในระหว่างการแก้ไขมาตราเพิ่มเติมแห่งรัฐธรรมนูญสาธารณรัฐจีนครั้งที่สองในปี ค.ศ. 1992 อำนาจยืนยันของสมาชิกถูกโอนจากสภาควบคุม ไปยัง สภานิติบัญญัติ และข้อบังคับที่เกี่ยวข้องกับบทบาทของสภาในฐานะองค์กรปกครองจีนแผ่นดินใหญ่ถูกยกเลิก ในปี ค.ศ. 2019 สภาตรวจสอบและคัดเลือกได้ลดจำนวนสมาชิกจาก 19 คน เหลือระหว่าง 7 ถึง 9 คน และวาระการดำรงตำแหน่งลดลงจาก 6 ปีเหลือ 4 ปี เพื่อให้สอดคล้องกับการเลือกตั้งประธานาธิบดีและสภานิติบัญญัติ พรรคประชาธิปไตยก้าวหน้า (DPP) พรรคประชาชนไต้หวันและ พรรคพลังใหม่ได้เรียกร้องให้ยกเลิกระบบสภาตรวจสอบและคัดเลือกและสภาควบคุม ไล่ เซียงหลิง หัวหน้าพรรคประชาชนไต้หวันกล่าวว่าสมาชิกของสภาตรวจสอบและคัดเลือกจัด "การแต่งตั้งอุปถัมภ์เจ้าสัว" ซึ่งพวกเขาได้รับรายได้ภายนอกนอกเหนือจากเงินเดือนปกติ รวมถึงการสอนในมหาวิทยาลัยในจีนแผ่นดินใหญ่ นอกจากนี้ หน้าที่ของสภาตรวจสอบและคัดเลือกยังถูกมองว่าทับซ้อนกับหน้าที่ของสภาบริหารและผลสำรวจออนไลน์แสดงให้เห็นว่าผู้ตอบแบบสอบถามประมาณครึ่งหนึ่งสนับสนุนการยกเลิก ประธานาธิบดีไช่ อิงเหวินเรียกร้องให้ยกเลิกระบบสองระบบนี้ในการประชุมระดับชาติของพรรคประชาธิปไตยก้าวหน้าในปี 2020 พรรคก๊กมินตั๋งตอบโต้โดยกล่าวว่าเป็นความพยายามที่จะเบี่ยงเบนความสนใจจากภาวะผู้นำที่ย่ำแย่ของ พรรคประชาธิปไตยก้าวหน้า แต่ไม่ได้แสดงจุดยืนในเรื่องนี้ คณะกรรมการแก้ไขรัฐธรรมนูญได้รับการจัดตั้งขึ้นในเดือนกันยายน พ.ศ. 2563 เพื่อร่างข้อเสนอสำหรับการยกเลิกสภาตรวจสอบและคัดเลือก วาระ การแต่งตั้งผู้นำและสมาชิกสภาตรวจสอบและคัดเลือกดำเนินการโดยการเสนอชื่อจากประธานาธิบดีและการยืนยันโดยรัฐสภา โดยสภาตรวจสอบและคัดเลือกสมัยที่หนึ่งถึงสมัยที่แปดได้รับการรับรองโดยสภาควบคุม ซึ่งสมาชิกได้ประชุมกันครั้งแรกในปี ค.ศ. 1948 และได้รับการต่ออายุวาระอย่างไม่มีกำหนด ในช่วงการเปลี่ยนผ่านไต้หวันเป็นประชาธิปไตยในช่วงทศวรรษ 1990 ได้มีการประกาศใช้มาตราเพิ่มเติมแห่งรัฐธรรมนูญสาธารณรัฐจีนชุดหนึ่งที่เรียกว่าเพื่อปรับโครงสร้างรัฐบาล การแก้ไขเพิ่มเติมเหล่านี้ได้เปลี่ยนสภาควบคุมจากการเป็นส่วนหนึ่งรัฐสภาศุ่การเป็นหน่วยงานประเภทคณะกรรมการ การรับรองเจ้าหน้าที่ของสภาตรวจสอบและคัดเลือกจึงถูกย้ายไปยังนิติบัญญัติเพื่อรักษาการแยกใช้อำนาจ ดูเพิ่มเติม รัฐบาลสาธารณรัฐจีน สภาบริหาร การเมืองของสาธารณรัฐจีน คณะกรรมการข้าราชการพลเรือน อ้างอิง แหล่งข้อมูลอื่น เว็บไซต์อย่างเป็นทางการ Archived